text:
Amawulire
Abatunda omwenge babasomesezza
Poliisi ekwataganye n’abasogozi b’omwenge aba Nile breweries limited okubangula abatunda omwenge ku nkola entuufu ey’okukolamu omulimu gwaabwe. Esiibye Namasuba, Najjankumbi ne Zana. Atwala poliisi ye Kajjansi Anthony Nkesiga agamba nti kino kigendereddwaamu kuyamba bantu abanywa omwenge naddala abakozesa oluguudo olwo. Nkesiga agamba nti engeri oluguudo […]
Abapoliisi abafere bakwatiddwa
Waliwo aba poliisi ebakwatiddwa nga baliko omukazi gwebafera mu kibuga Abasirikale bano abawerera ddala bana batwaliddwa butereevu mu kkooti ya cityhall mu maaso g’omulamuzi Moses Nabende abasindise e Luzira oluvanyuma lw’okwegaana emisango. Abamu ku bakwatiddwa kuliko John Emojong abadde akolera ku poliisi y’omu kikuubo, Michael […]
Bataano balumiziddwa mu kabenje
Abantu 5 baddusiddwa mu ddwaliro nga biwala ttaka oluvanyuma lw’okugwa ku kabenje akabalese nga bamenyesemenyese. Bano bonna babadde ku Tippa y’omusenyu eremeredde omugoba waayo wali e Maganjo n’egwa. Abamu ku bakoseddwa mu kabenje kano kuliko Steven Magala ne Jonah Musisi nga beebokka ababaddeko ebiboogerako. Bano […]
NKyalina obusobozi -ZZiwa
Eyali akubiriza olukiiko lw’amawanga ga East Africa Margret Zziwa agamba nti alina obuvumu n’obusobozi obuddukanya emirimu gya NRM yadde yajjibwaamu obwesige mu palamenti ya East Africa. Zziwa ayagala kukulembera bakyala mu NRM ne Kampala Ono ekyamugobya kulemererwa mirimu ekyasiba enzirukanya y’emirimu. Zziwa agamba nti by’akoze […]
Abavuganya ssi bakuzira kalulu
Ba memba b’omukago ogugatta ebibiina ebivuganya gavumenti ogwa Democratic Alliance ssibakuzira kalulu ka 2016. Mu lukungaana lwabannamawulire lwebatuzizza olwaleero, bano bategeezezza nti bino byonna bigendereddwaamu kubanyigiriza bekyaaye bazire okulonda kyokka nga tebajja kukikola Bano era balangiridde nti bavudde mu mukago ogugatta ebibiina byonna ogwa IPOD […]
Bbomu esse abasoba mu 70
Abantu 59 beebafiiridde mu bulumbaganyi bwa bbomu etegeddwa mu kiroole mu bukiikakkono bw’ekibuga Baghdad ekikulu ekya Iraq. Bbomu eno eyabikidde mu katale akamanyiddwa nga Jameela ng’ekifo kino kisingamu ba shia Ekibinja ky’aba sunni ekya Islamic state kyewaanye okukola obulumbaganyi buno. Bbo abantu abasoba mu 20 […]
Omu afiiridde mu kabenje
Omuntu omu afiiridde mu kabenje ka motoka n’abalala 3 nebafuna ebisago ebyamanyi mu kabenje akagudde ku luguudo oluva e Mubende okudda e Mityana . Akabenje kano kagudde ku kyalo Kalembe mu gomboloola ye Kitenga Mubende motoka ekika kya Noah namba UAX 655A ng’eno ebadde eva […]
Omwaalo gugguddwaawo
Abavubi abakolera ku mwalo gwe Katosi gavumenti gw’ebadde yayimiriza olw’obucaafu n’obutabeera na mazzi mayonjo babugaanye essanyu, bweguguddwawo guddemu okukola. Ekiragiro okugulawo omwalo kivudde mu ministry yobyobuvubi wabula nga bataddewo obukwakulizo ku ntambuza yemirimu ku mwalo guno. Avunanyizibwa ku by’emirimu n’enkulaakulana ku disitulikiti ye Mukono Dr.Fred […]
Musisi yegaanye eby’okugaba ettaka- aba Taxi bakusasula
Akulira ekitongole kya Kampala Capital City Aithority Jennifer Musisi yeeganye ebigambibwa nti yalina omukono mu kuwaayo ettaka ly’essomero lya Nabagereka Primary school eri bamusiga nsimbi. Ng’awa alipoota ye ey’emyaka 4, Musisi ategeezezza nga KCCA bw’ekola ekisoboka okunonyereza ku nsonga eno. Anyonyodde nga ettaka lino bweryawebwaayo […]
Abagaala obwa pulezidenti bewandiisa wiiki ejja
Abagenda okwesimbawo ku bwapulezidenti mu kulonda kw’omwaka ogujja bakutandika okugyayo empapula z’okususulibwa okuva eri akakiiko k’ebyokulonda wiiki ejja. Okusinziira ku nteekateka efulumiziddwa akakiiko k’ebyokulonda mu ggwanga , abagenda okwesimbawo balina okugyayo empapula okuva nga 17 August olwo okusunsulibwa kutandike nga 5 October okutuusa nga 6 […]


c: text/html

text:
Ebyobusuubuzi
Abe Masaka bayigga zakukyaaza bachina
Hadijah Nabulya
May 18th, 2015
Disitulikiti mu bitundu bya Greater Masaka biyigga obukadde 80 okukyaaza bamusiga nsimbi aba China mu kitundu kyabwe. Ssentebe wa disitulikiti ye Masaka Joseph Kalungi agamba betaaga ensimbi zino okutegeka olukungaana olugenda okwetabwamu abakulembeze okuva mu disitulikiti 8. Kalungi agamba disitulikiti ye y’awaddeyo dda […]
Ebyamaguzi byakusasula ku yintaneti
Hadijah Nabulya
May 15th, 2015
Ekitongole ekivunanyizibwa ku mutindo gw’ebintu mu ggwanga kitongozza enkola y’okusasula emisolo gy’ebyamaguzi ebiva ebweru weggwanga ku yintaneti. Akulira ekitongole kino Ben Mayindo agamba bakufissa kumpi obukadde nga 100 ezibadde zisasanyizibwa ku mpapula ezetaagisa okuyisamu ebyamaguzi buli mwaka. Agamba era kino kyakukendeeza ku misoso egirina okuyitibwamu […]
Bannayuganda tebagaala kugula dikooda
Hadijah Nabulya
April 29th, 2015
Yadde nga nsalessale w’okujjako TV ezitaliiko dikooda atuuse, abantu bango tebafuddeeyo kuzigula Abatunda dikooda zino mu ggwanga bagamba nti abantu bakyagaanye okuzigula era ng’eggwanga terinnaba kwetegeka kukyuusa yadde nsalessale wa nga 17 omwezi gw’omusanvu. Kitunzi wa Star Time Aldrine Nsubuga agambye nti abantu bamanyiira nti […]
Akatale ke Gulu gafudde tekannaba kutongozebwa
Hadijah Nabulya
April 20th, 2015
Embuyaga eyamanyi ebanduddeko akasolya k’akatala k’e Gulu akakyazimbibwa nga era kabalindiridde mukulembeze w’eggwanga Yoweri Museveni okukaggulawo mu butongole ku nkomerero y’omwezi guno. Kino kizze tewanayita na wiiki nga abakulira municipaali ye Gulu kyebajje bazire akatale kano nga bagamba baakazimbye mungeri ya gadibe ngalye nga era […]
Ab’omu kiyembe bakaaba misolo
Hadijah Nabulya
April 8th, 2015
Abasuubuzi mu kibuga kampala basabye ab’ekitongole ekiwooza ekya Uganda revenue Authority okugereka emisolo nga basinziira ku bizinensi ki. Abasuubuzi okuva mu kiyembe beebakoze okusaba kuno bwebabadde basisinkanye abakugu okuva mu kitongole ekiwooza. Abamu ku basuubuzi betwogeddeko nabo bagamba nti emisolo gimala gagerekebwa gyebigweera nga gikosezza […]
Abasuubuzi beeyawudde
Hadijah Nabulya
March 16th, 2015
Abasuubuzi mu katale ke Wandegeya basobeddwa oluvanyuma lw’okulonda kwabwe okulangirirwa nti kumenya mateeka Ssentebe w’akatale kano Jonathan Gitta agambye nti bakyetegereza nkalala z’abasuubuzi okumanya abatuufu abaneetaba mu kulonda Wabula bbo abasuubuzi abategese okulonda kuno bagamba nti bagaala kulonda bakulembeze baabwe abanabatwala okukoma okwegayirira abo KCCA […]
Abasuubuzi ewa Kisekka bawangudde
Hadijah Nabulya
March 10th, 2015
Kkooti eragidde nti abakulembeze mu katale ka Kisekka basasule abasuubuzi olw’okumenya obuyumba bwaabwe Omulamuzi wa kkooti enkulu Lydia Mugambe agambye nti bano balina okusasula obukadde 55 eri abafiirwa ebintu byaabwe n’engassi ya kkooti Omulamuzi agambye nti kkooti yali yayisa ekiragiro ekiyimiriza okusenda amaduuka ng’abakulembeze banyooma […]
MTN erajaanye
Hadijah Nabulya
March 5th, 2015
Kampuni y’amassimu eya MTN ssi mativu n’ekyakakiiko akakola ku by’empuliziganya wano mu ggwanga okubakuba engassi ky by’obutagondera mateeka gabyampuliziganya. MTN y’alagiddwa okusasula obuwumbi 5 nga akakiiko kajilumiriza okunyoomola ebiragiro byako enfunda eziwera. Akakiiko kano kagamba nti bano baalabulwa dda okulongoosa mu network yaabwe,engeri […]
Banka y’eggwanga enalondoola “mobile money”
Hadijah Nabulya
February 25th, 2015
Banka enkulu ey’eggwanga yakutandika okulondoola enkola ya Mobayilo mane Kino kiddiridde alipoota okulaga nti abantu abasoba mu bukadde omunaana beebakozesa enkola ya mobailo mane. Mu ngeri yeemu era kino kigenda kukolebwa okusobola okukoma ku bagezi ababadde batandise okukozesa enkola eno okunyaga abantu. Akulira banka y’eggwanga […]
KKampuni ya Ice egguddwa
Hadijah Nabulya
February 10th, 2015
Ekitongole kya Kampala Capital City Authority ktaddaaki kiguddewo ekkolero lya Ice Cream erya Kookee Enterprises Ltd, oluvanyuma lw’emyezi 2 nga ligaddwa. Ekkolero lino lyagalwawo lwabukyaafu omwaka oguwedde. Kkooti enkulu era eragidde KCCA edize ekkolero lino layisinsi y’okuddamu okukakalabye emirimu gyabwe nga okuwulira omusango gwebaawawabira KCCA […]

robotstxt: allowed

filter: keep


text:
1. Okulumwa omutwe nga teguwona lubeerera.
2. Okuzitowa ebibegabega oba mu kifuba.
3. Obulwadde bwanna bw'ojjanjaba nebugaana okuwona ng'ate abalala bawona.
4. Obusungu obungi ennyo ekiyitiridde.
5. Okuva mumbeera buli saawa ng'obadde musanyufu ate n'osunguwala oba n'onakuwala.
6.Obutayagalwa nga ate tolina mpisa mbi ng'okyayibwa awatali nsonga yonna etegeerekeka.
7. Okwelabirarabira ennyo oba okuva kuky'oliko nga totegedde.
8. Obutayagala kubeera n'abantu ng'oyagala kubeera wekka.
9. Omukyala okutamwa bbaawe nga amulaba nga omulabewe oba omukyala okunoba n'ava mu bufumbo ate neyejjusa, oluusi omusajja naye afuna embeera ng'eyo.
10. Omukyala atafumbirwa oba omusajja atawasa.
11. Omukyala okulootangaalina ekimukozesa mu nsonga z'obugumbo.
12. Okumeketa amannyo nga weebase ekiro
13. Okuseka oba okukaaba nga weebase ekiro.
14. Okuzukuka ekiro n'otambula nga ate weebase.
15. Okuloota ebisolo nga bikapa, embwa n'ebirala.
16. Okuloota ebikugoba.
17. Okulaba ekintu nga tokilaba mu butuufu bwakyo abantu n'obalaba nga ensozi.
18. Okumala googeera ebigambo ebitalina makulu.
19. Okumagukamaguka ekiyitiridde ennyo.
20. Obutatebenkera ku mulimu gumu.
21. Obulumi obw'olubeerera.
22. Okulaba ebikukoowola mutulo.
23. Okuwulira amaloboozi emisana nga googera naye ate nga tewali muntu.
24. Okubanga totebenkedde mu mutima oba wasiwasi ayitiridde ennyo.
25. Okuyitiriza ennyo obutesiga banno b'okolagana nabo.
26.Okuloota nga owanuka waggulu ogwa.
27. Obulumi obwa'olubeerera mubimu ku biyungo byo.
28. Omukyala atava mu songa olusi buli lwaba agenda okwegatta ne bbaawe azigendamu.
29. Okufuna ensimbi mu bungi ne zigwawo nga tolaba ky'ozikozeemu.
30. Obufumbo obutatebenkera nga buli mukyala gw'owasa oba buli musajja gw'ofumbirwa afuuka ow'empisa embi n'ofumbirwa oba n'owasa wano nawali.
31. Okuban'omutima ogwewolawolanotuuka nokutuunda oba okusiinga ebyomunyumba ekiyitiridde ennyo.
32. Okukola buiness efaanana n'eyabano naye nga buli muguzi akyama ewuwo n'afuluma n'agenda ku bano oba n'afuluma n'agenda. Agula ewalala ekintu kyenyini ky'alamuzza ewuwo.
33. Okuba n'omwoyo oba omutima oguwankawankira okukola ebyobwononefu nga obwenzi, n'okwagala ennyo ebinumo ebikontana ne Katonda byayagala.
34. Okuba n'omutima ogutayagala kuyamba ba mu nnyumbayo ng'omukyala n'abaana n'oyamba abeebweru bokka songa ate wandibadde obayamba bonna.


text:
OMUZIRO:NKIMA
AKABBIRO
KAMUKUUKU
LU.
OMUTAKA
MUGEMA.
OBUTAKA
BBIRA.
ESSAZA
BUSIRO.
OMUBALA:
Talya nkima
senya enku
twokye ennyama. Mugema bwafa tutekako mulala
OMUZIRO
NKULA.
KABBIRO
Obutiko bwa Nakasogolero.
OMUTAKA
MUWANGI.
OBUTAKA
LWENTUNGA
ESSAZA
BUDDU.
OMUBALA:
WANKULA SSEJJEMBE LIMU TAKYUKA
Bya KIZITO MUSOKE
MINISITA omubeezi avunaanyizibwa ku butonde bw’ensi, Flavia Munaaba Nabugere, agenze buku¬birire e Muyenga awali ekivundu ekisaanikidde ekitundu n’atuula n’abakulembeze b’ekitundu ne bayisa amateeka amakakali aga¬naayamba okunogera ekizibu kino eddagala.
Olukiiko luno olwatudde ku Muyenga Community Hall, ku Lwokuna lwetabiddwaamu n’abakungu okuva mu bitongole nga KCCA, National Water n’ekya NEMA, ekivunaanyizibwa ku kukuuma obutonde bw’ensi.
Olukiiko lwakubiriziddwa, Yasin Omar, ssentebe wa LC 1, owa Muyenga Hill. Minisita yennyamidde olw’ebitongole bya gavu¬menti eby’enjawulo okuba nga biremeddwa okukolera awamu okulwanyisa abantu abazimba mu ntobazzi.
Yanenyezza KCCA okuwa abantu pulaani z’okuzimba mu ntobazzi. Minisitule y’ebyettaka y’efulumya ebyapa ku ttaka ly’entobazzi ate ekitongole kya NEMA kiwa abazimba ebbaluwa ezibakkiriza okuzimba mu nto¬bazzi kuno gattako ekitongole ky’amazzi ekya National Water, ekitafuddeeyo ku kukuuma ettaka eririna okulekebwayo nga ton¬natuuka ku mazzi.
Abakulembeze ba LC okuva mu bitundu by’e Bugoloobi ne Bukasa ebisinze okukosebwa baategee¬zezza minisita nti wadde bulijjo embeera ebadde mbi, mu kiseera kino olw’okuba ng’omusana gwase nnyo, beesanze ng’amazzi tegakyasobola kutambuza bikyafu ebitambulira mu mwala ekivundu ne kyeyongera.
Ssentebe Yasin yagambye nti, baasazeewo okutandika kaweefube w’okuggya abantu mu ntobazzi gavumenti enaatandikira awo. Kaweefube waabwe ono baamutuumye ‘Bukasa - Bu¬goloobi Wetland Relocation.’
AMATEEKA GE BAAYISIZZA
1 Bannannyini mayumba agali mu ntobazzi bagenda kutandika okuwa omutemwa buli mwezi era ssente ze banaasonda, gavumenti kw’egenda okwongereza okugulira abatuuze bano ekifo ekirala gye banaasengukira.
2 Abakulembeze bagenda kukola ebikwekweto nju ku nju , nga bafuuza buli mutuuze alage kaabuyonjo ye. Abanaasangibwa nga tebalina, bagenda kuweebwa ebibonerezo omuli n’okugobwa ku kyalo.
3 Abalimira mu lutobazzi, balagiddwa okukuulayo ebirime byabwe mu bwangu.
4 Abazimba amayumba nga tegasussa ffuuti 200 okuva ku nnyanja, bayimirizibwe. Ate abazimba nga tebasussa mmita 100 okuva ku mwala gwa Nakivubo bayimirizibwe.
5 Aba LC tebagenda kuddamu kuteeka mukono ku ndagaano yonna egula mu ntobazzi. Ebyapa by’abo abaagula mu ntobazzi, minisita alabe nga bisazibwamu.
6 Minisita yalagidde ekitongole kya KCCA okuteekawo olusalosalo olwawula ekitundu ekitakkirizibwa kukoleramu kintu kyonna n’abantu kye bakkirizibwa okusengamu.
Minisita yagambye nti amateeka gano singa tegassibwa mu nkola, eggwanga lyolekedde okufuuka eddungu kubanga mu kiseera kino ennyanja evunze, nga yeetaaga okutaasa mu bwangu okusinziira ku mbeera y’omugga gw’e Nakivubo nga bwe guli. Kibi nyo okutabula amazzi amabi namalungi awamu.
OLUKIIKO LWA BAZZUKULU BA BUGANDA
OBULANGO
Oluguudo Lwa Kabaka Njagala, Mubweenyi
bw'enju ya Kisingiri ewa Musolooza.
Telephone::
Ssentebe - 256 712845736 Kla
Muwanika -256
712 810415 Kla
UGANDA.
Email Links:
info.bazzukulu
babuganda
@gmail.
com.
OMUZIRO:
NKEREBWE
AKABBIRO
Kikirikisi-Mmese etera okuzimba mu kitooke.
OMUTAKA
KIDIMBO.
OBUTAKA
BUDIMBO.
ESSAZA
SSINGO
OMUBALA:
Nkerebwe nkulu esima nga eggalira
Olukiiko lwa Buganda lwanjudde embalirira ya buwumbi 7
Jul 07, 2014
Bya DICKSON KULUMBA
OMUWANIKA wa Buganda, Eve Nagawa Mukasa
asomye embalirira y’Obwakabaka bwa Buganda eya 2014/2015 ya buwumbi 7 (7,411,638,600/-) .
Embalirira eno eri wansi w’omulamwa 'Okwolesebwa n’Ebigendererwa' egendereddwamu okutumbula enkulaakulana okuli; okumaliriza Amasiro g’e Kasubi ne Wamala, Masengere, okulongoosa Ennyanja ya Kabaka, okussawo etterekero ly’ebyedda, okukulaakulanya ettaka ly’e Kigo ne Makindye 'State Lodge', okuzimba olubiri lw’omulangira Juma Katebe, okuzimba olubiri lwa Namasole, okuddaabiriza embuga z’Amasaza wamu n’okuzimba eddwaliro ly’abakyala.
Nagawa yagambye nti ensimbi zino zisuubirwa okuva mu Buganda Land Board, Amasomero, Minisitule ez’enjawulo, mu bupangisa, amakampuni g’Obwakabaka, ebitongole ebigaba obuyambi n’obuwumbi buna okuva mu Gavumenti eya wakati.
Ng’ayogera mu lukiiko luno, Katikkiro Charles Peter Mayiga yasabye abantu okutambulira ku kiragiro kya Kabaka eky’abantu okujjumbiro ebifo by’obulambuzi era n'ategeza nti pulojekiti zonna Obwakabaka ze butandiseeko ssi zaakukoma mu kkubo, zirina okumalirizibwa n’olwekyo enkola y’okunoonya Ettoffaali ekyagenda mu maaso kubanga Kabaka ayitibwa mufumbya Gganda n'antabalirira batyabi- ensimbi zikyetaagisa.
Olukiiko luno lwetabiddwamu abakiise bangi ddala ne baminisita ba Kabaka nga lwakubiriziddwa, Sipiika Nelson Kawalya eyagambye nti embalirira eno abakiise basaanye okugenda n’ekiwandiiko kino, bwe banakomawo mu lukiiko luno basobole okugiyisa.
Bya HANNINGTON NKALUBO, ERIA LUYIMBAZI NE CHRIS TEBANDEKE
OMUWENDO gw'abalwadde b'omusujja gwa Typhoid ogw'omu byenda] oguzinze Kampala n'emiriraano gweyongera buli lunaku.
Ku nkomerero ya wiiki ewedde abaakebeddwa ne basangibwa n'akawuka k'omusujja guno baweze 170 naye olwa Mmande we lwazibidde nga basoba mu 365.
Kino kitiisizza baddereeva, bakondakita, abasuubuzi n'abasaabaze ne bagamba nti wadde Gavumenti evuddeyo ku bulwadde buno naye tennakola kimala. Abalala balina okutya nti ebyokulya, okunywa n'ebifo bye bagendamu ebyobuyonjo tebinnaba kukyuka bikyali nga bwe bibadde era obulwadde bukyayinza okweyongera.
BADDEREEVA
Ssentebe wa baddereeva e Nakivubo, Mustafa Mayambala yagambye nti gavumenti egezezzaako okulwanyisa obulwadde naye tennakola kimala.
“twetaaga emisomo, mmotoka ya ambulensi okuba okumpi ne ppaaka era bwe kiba kisoboka n'abasawo babasembeze ku ppaaka zaffe balwanyise obulwadde buno.Kizuuse ng'abamu ku baddereeva tebaagala kugenda mu malwaliro era omulala yafudde eggulo,” Mayambala bwe yagambye.
wabula baddereeva bakyagenda mu maaso n'okulya emmere etambuzibwa mu ppaaka, ebibala ebitundibwa, okunywa amazzi agatambuzibwa mu bucupa. Obulwadde buno bwatandikira mu ppaaka ya takisi enkadde ne busaasaanira mu ppaaka endala okuli eya USAFI, Kisenyi, ppaaka empya, mu kizimbe kya Qualicel mu basuubuzi b'omu luggya lwa ppaaka ne mu butale naddala aka Nakasero ne St. Balikuddembe.
Baddereeva be baasooka okutegeera obulwadde buno era we baabumanyira nga bannaabwe bataano bubasse ate ng'abalala 30 bapooca.
Abamu ku baddereeva n'abasuubuzi baasooka kwerumaaluma nga balowooza nti bayinza bannaabwe be babaloga.
Omukazi ng’ateekateeka emmere mu kifo ekicaafu . Yabadde ku Nabugabo mu Kampala.
EKITONGOLE KYA KAMPALA CITY COUNCIL
Amyuka omwogezi wa KCCA, Robert Kalumba yagambye nti nga bakolagana ne minisitule y'ebyobulamu, basobodde okwanguyira obulwadde.
‘tutaddewo mmotoka ya ambulansi ku malwaliro ag'enjawulo naddala mu Kisenyi okuyamba abantu abafuna obuzibu. Tuyungudde abasawo abenjawulo okuwa abasangibwa n'akawuka k'obulwadde buno eddagala amangu ddala era bangi balifuna ne bawona,’ Kalumba bwe yagambye.
Yategeezezza nti balondoola nnyo ebyokulya n'okunywa ebitundibwa mu bifo omukolera abantu abangi naddala mu ppaaka za takisi n'obutale. Yagambye nti baludde nga bategeeza bannakampala okwegendereza ebyokunywa n'okulya mu Kampala naye nga tebawulira.
"ebifo bingi omuli kiyosiki tuzze tubiggala naye ng'abamu balowooza nti tubatulugunya kyokka nga tutangira mbeera ya bulwadde ebadde eyinza okugwawo,” Kalumba bwe yagambye.
ABASAABAZE
Ssentebe w'ekibiina ekirwanirira eddembe ly'abasaabaze ekya Passengers Protection association Badru Nyenje yatidde nti embeera y'obulwadde eyinza obutataliza basaabaze. Abamu ku basaabaze bava mu bitundu bya byalo nti bwe batuuka mu ppaaka nabo baagala okugula ebyokunywa n'okulya.
"Abakola ku mutindo batuyambe bakebere amazzi gonna ag'obucupa agatundibwa mu bifo byonna okwetoloola ppaaka n'obutale kubanga agasiga galabika mafu. Bangi bajingirira amazzi ne balowoozesa abaguzi nti malungi ate nga majama. Batuyambe bagakebere ate amalala kkampuni ezimu baziwere" Nyenje bwe yagambye.
Abamu ku baddereeva abalwadde nga bakung’aanidde mu o isi y'abakulembeze baabwe babayambe ku bulwadde buno.
AMALWALIRO GA KCCA
Abasawo abasinga babasindise mu ddwaaliro lya Kisenyi Health Centre.
Waliwo erya Kisugu. Naggulu. Kawaala , Kitebi. Kawempe ne Komamboga.
ABAFUDDE
Fred Kato eyali akolera ku siteegi y'e Luzira.
Jimmy Olando ku Ssembule siteegi.
Diriisa Ssemakula.
Meddie Mutebi ku Bweyogerere.
Jimmy Kijjambu ku paaka enkadde.
SITEEGI EZIKOSEDDWA
Bweyogerere, Luzira, Ssembuule, Kasubi, Namuwongo, Mengo , Nateete, Wakaliga, Nakulabye , Bwaise, Ntebe, Kamwokya, Kikono ne Makindye.
Omusawo ayogedde ku musujja guno
Dr. Jane Ruth Aceng Dayirekita w’ekitongole ekikola ku byobulamu ategeeza nti “omusujja gw’omu byenda buba bulwadde nga bwegaseemu omusujja naye nga guva ku buwuka obusirikitu obuyitibwa ‘Salmonella Tyhi’. Era buyinza okuva ku kawuka akasirikitu akatera okuleeta omusujja ogwamaanyi. Obuwuka buno buteekebwa mu mazzi oba mu mmere nga muntu yabusaasaanya mu bubi bwe.
Bukwata butya?
Obulwadde busaasaana nga buyita mu kulya emmere oba okunywa amazzi agalimu obubi. Kyandibadde kirungi abantu ne bajjanjabibwa mu bwangu okwewala okusaasaana.
Kiki gavumenti ky’esobodde okukolawo
Waliwo ttiimu y’abantu eteekeddwaawo KCCA wamu ne Minisitule y’ebyobulamu okudduukirira omulanga guno.
KCCA etaddewo ekifo eky’okufuniramu obujjanjabi ku ddwaaliro lya Kisenyi Health Center IV okukola ku balwadde abakakasiddwa nti babulina
. Era abalwadde abasinga bakolwako ne badda awaka era tebaweereddwa bitanda.
Ekitongole ekibunyisa eddagala ekya National Medical Stores (NMS) kitadde eddagala lyonna eryetaagisa mu kifo okusobola okukola ku balwadde mu bwangu.
Omusajja ng’anywa akatunda
Abasawo ku ddwaaliro lya Kisenyi Health Center IV baatendekeddwa okusobola okukola ku bateeberezebwa okuba abalwadde n’abakakasiddwa okuba abalwadde.
Gavumenti esaba abantu bonna okuteeka mu nkola bino wammanga;
Abantu bonna abalina obubonero bw’omusujja naye ng’eddagala ly’omusujja gw’ensiri teribawonya batuukirire eddwaaliro Kisenyi Health Center IV okufuna obujanjabi okusingawo.
Minisitule y’ebyobulamu eri mu kulaba embeera mu disitulikiti endala bwe kiba kyetaagisa bateekewo ekifo ekirala eky’obujjanjabi.
Abantu bonna basabibwa okukuuma obuyonjo okutangira okusaasaanya.
Abantu bonna balina okubeera abeegendereza okumanya ensibuko y’amazzi ge banywa n’ebyokunywa. Abantu bakubirizibwa okufumba amazzi ge banywa oba okugateekamu ‘water guard’, n’ebintu ebirala ebyakakasibw
okulongoosa amazzi
Abantu bakubirizibwa okwewala okulya emmere ennyogoga, enva endiirwa zirina okufumbibwa obulungi n’ebibala okubyoza ne bitukula bulungi n’amazzi amalungi.
Abasawo bakubirizibwa okutwala obulwadde bwa Typhoid ng’obumu ku bulwadde obusumbuwa abantu.
Ennamba z’essimu bbiri ziteekeddwawo okuloopa ensonga eno okuli 0794661095 oba 0794661128 mu KCCA.
Abantu bafuna batya obulwadde buno?
Typhoid musujja gwa mu byenda ogufunibwa oluvannyuma lw’okuywa amazzi oba okulya emmere erimu obuwuka oba enjama.
Abantu abalwadde ennyo basobola okubusaasaanya nga bugenda mu mazzi agaliraanyewo nga buyita mu bubi bwabwe obulimu obuwuka obungi.
Omuntu okulya emmere ennyogoga.
Okulya ebintu nga bijama.
Obubonero bw’omusujja gw’omu byenda
Obulwadde busobola okumala ebbanga lya wiiki 3-4 era ng’obubonero bwe buno;
•Obutayagala kulya
•Okulumwa omutwe
•Obulumi mu mubiri gwonna
•Omusujja nga guweza 104
•Obukoowu oba obunafu
•Embiro
•Okulumwa mu kifuba/ ekifuba
ky’omunda
•Obulumi mu lubuto
Bujjanjabibwa butya?
Obulwadde buno bujjanjabwa ne n’eddagala eritta obuwuka buno.
Waliwo n’eddagala erigema abo abatambula. Obujjanjabi bumala wakati wa wiiki bbiri n’omwezi era ng’omulwadde ayinza okusaasaanya wakati wa 50,000/- ne 300,000/- okusinziira ku ddwaaliri ly’aba agenzeemu.
AMAZZI gasazeeko ssentebe Keziron Nobala okukkakkana nga gamugobye mu maka ge.
Era emirimu gy’ekyalo n’abagenyi be abalabira wabweru wa nnyumba anti gy’asiiba. Nobala ssentebe wa Central zooni mu Ndeeba.
Twamuguddeko nga bali mu kaweefube wa kusena mazzi nga bagaggya mu nju ne famire ye.
Agamba nti abantu abatadde ebigoma ebitono mu mwala be baleetedde amazzi okwanjaala mu maka ge.
Gakyali mabaga wano e Buganda


text:
Emizannyo
Blatter akunze ku bumu
Hadijah Nabulya
May 29th, 2015
Akulira ekibiina kya FIFA Sepp Blatter obubaka bwe bwetoololodde ku bumu ng’okulonda omukulembeze omuggya kugenda mu maaso. Okuonda kuno kujjidde wakati mu kunonyereza ku nguzi efumbekedde ekibiina kya FIFA nga waliwo n’abakwatibw agyebuvuddeko Blatter asuubirwa okulya ekisanja ky’okutaano asabye abantu okuba obumu okusobola okutwaala omuzannyo […]
Museveni akubidde cranes essimu-abagumiza okukuba Guinea
Hadijah Nabulya
November 18th, 2014
Omukulembeze w’eggwanga Yoweri Kaguta Museveni akubidde enkambi ya Uganda Cranes essimu e Morocco era n’abazzamu amaanyi. pulezidenti awadde omutendesi wa Cranes Micho Sredejovic ku bukodyo bw’okuwangula omupiira gwebagenda okuzannya n’eggwanga lya Guinea olunaku olwenkya era n’abawa amagezi obutazanyira ku puleesa okusobola okumegga Guinea. Yye kapiteeni wa Cranes […]
Uganda Cranes Kati Yakuzanya Mauritania-Equatorial Guinea Egobeddwa
Hadijah Nabulya
July 4th, 2014
Eggwanga lya Equatorial Guinea ligobeddwa mu kusunsulamu abanetaba mu mpaka za Africa eza 2015 lwakuzanyisa muzanyi atali munansi. Bano baawandulamu eggwanga lya Mauritania ku mugatte gwa ggoolo 3-1 mu luzanya olwayita wabula nebabawawabira lwakuzanyisa Thierry Fidjeu Tazemeta enzalwa ya Cameroon. Kati kino kitegeeza Uganda yakuzanya […]
ab’ebikonde bategeka
Hadijah Nabulya
May 15th, 2014
Abakubi b’engumi abawerera ddala 26 beebesozze enkambi okutendeka nga betegekera ogw’omukwaano ne Kenya nga 31 omwezi guno Enzanya zakubeera Lugogo Omwogezi w’ekibiina ky’omuzannyo gw’ebikonde, Fred Kavuma agamba nti bategese empaka zino nga beetegekera empka za common wealth games mu mwezi gw’omusanvu
Wenger yewaaanye
Hadijah Nabulya
November 3rd, 2013
Akulira tiimu ya Arsenal, Arsene Wenger agamba nti musanyufu nti basobodde okukakasa ensi nti bakyalimu ssupu. Kino kiddiridde Arsenal okukuba Liverpool goolo 2 nga yyo eyanjala ngalo Wenger agambye nti bagenze okuzannya nga bamaliridde oluvanyuma lw’okuwangulwa emirundi ebiri nga bali waka. Wenger agamba nti ate […]
Beckham yali afuuse nantagambwaako
Hadijah Nabulya
October 22nd, 2013
Eyali omutendesi wa Manchester United, Sir Alex Fergusson avuddemu omwaasi ku nsonga za David Beckham Ferguson ng’ayogerako eri bannamawulire agambye nti Beckham yali awulira agezze nnyo n’okumusinga era nga yalina okweyongerayo Ono agambye nti yayawukana ne Beckham oluvanyuma lw’okumunenyaako ow’engeri gyebazanyamu mu kikopo kya FA, […]
Bba wa Inzikuru afudde
Hadijah Nabulya
October 22nd, 2013
Bba w’omuddusi Dorcus Inzikuru nga ye Bosco Acidri afudde Acidri afudde ebirwadde ebitali bimu omuli ekibumba, pressure ne Hepatitis B Ono yafiiridde mu ddwaliro ekkulu erya Arua Muganda we Ronald Candia agamba nti ono yaweebwa ekitanda ku lunaku lw’okuna ng’alumwa olubuto era tasobodde kuwona.
Sabasajja asiimye
Hadijah Nabulya
October 3rd, 2013
Ssabassajja Kabaka wa Buganda Ronald Muwenda Mutebi asiimye okuggalawo empaka za’Masaza kulwomukaaga lwa week eno e’ Nakivubo. Sentebe wakakiiko akategesi Godfrey Mablire Ssalongo ategezezza nga emilyango bwegigenda okugulwawo ku ssaawa nnya ezokumakya. Ssingo ne Mawokota bebali ku final zempaka zino.
FUFA evuddemu omwasi- Kati tutunuulidde CECAFA
Hadijah Nabulya
September 9th, 2013
Omwogezi wa Fufa Rogers Mulindwa asabye banayuganda n’abawagizi b’omupiira obutaggwaamu essuubi olw’ebyo byonna ebyaliwo ku lw’omukaaga oluwedde ,oluvanyuma lwa Cranes okuwanduka mu mpaka z’ekikopo ky’ensi yonna. Mulindwa ategezezza ng’omupiira gwa Uganda bwegukyaliwo era kati batunulidde empaka za Cecafa ezigenda okubeera mu kibuga Nairobi omwezi gwa […]
Kaka azzeeyo mu AC Milan
Hadijah Nabulya
September 2nd, 2013
Omusambi w’omupiira enzaalwa ye Brazil Kaka ayabulidde tiimu ya Real Madrid n’addayo mu tiimu ya AC Milan Madri yagula kaka obukadde bwa pawunda 56 kyokka nga kigambibwa okuba ng’addiddeyo ku bwereere nga tiimu zigula n’okutunda abazannyi Kaka nga yeeyawangula ekikopo ky’omuzannyi ow’ensi yonna ey’omwaka 2007 […]


text:
Ebyobulamu
Omwalo gususse obujama
Hadijah Nabulya
August 6th, 2015
Abavubi n’abakulembeze ku mwalo gwe Diimo benyamivu olw’omwalo gwabwe okuggalwa olw’obukyafu. Omwezi oguwedde abatwala eby’obuvubi mu disitulikiti ye Masaka baggala omwalo guno oluvanyuma lw’okukizuula nti obukyafu bwali bususse nga buyinza n’okuvaako endwadde. Omwalo guno kuwangalirako abantu abasoba mu 600 wabula nga kaabuyonjo 3 zokka ekyennaku […]
Baweereddwa ebikozesebwa
Hadijah Nabulya
August 3rd, 2015
Abatuuze mu disitulikiti ye Lira bakubiddwa enkata y’ebikozesebwa mu malwaliro ebibalirwamu obukadde 20 okuva eri ekibiina kya Planned Parenthood Federation. Bino kuliko ebitanda by’abalwadde,gilavu, empisao n’ebirala. Ebintu bino byayisiddwa mu kibiina kya Reproductive Health Uganda nga kino kigendereddwamu okwongera okutumbula empereza y’emirimu. Akulira ekibina kino […]
Endwadde ezitasigiibwa zeyongedde
Hadijah Nabulya
July 30th, 2015
Minisitule y’ebyobulamu eraze obwenyamivu olw’endwadde ezitasiigibwa ezeeyongera buli lukya Atwala ekiwayi ekirwanyisa endwadde z’ekika kino mu minisitule y’ebyobulamu Gerald Mutungi agambye nti mu kunonyereza kwebaakoze baakizudde omuntu omu ku bana abakulu omu abeera ne puleesa kyokka nga kubuli bantu abakuliridde kkumi basatu babeera ne sukaali. […]
Kokoolo omupya azuuliddwa mu basajja
Hadijah Nabulya
July 30th, 2015
Bannasayansi bazudde ebika ebipya bitaano ebya kokoolo akwata abasajja. Bano bekebezze abasajja 250 okuzuula bino era ebika byonna kibadde kiraga nti bisikire busikizi. Abasawo bagamba nti kati kijja kubayamba okumanya ebika bya kokoolo gwebalwanyisa n’eddagala ettuufu ery’okukozesa Wabula bannasayansi bano okuva mu Bungereza bagamba nti […]
Banakyewa bajanjabye abe`Mukono
rmuyimba
July 22nd, 2015
Ekibiina ky’obwanakyewa ekikolera mu disitulikiti y’e Mukono ekya Nama Wellness Community,kibakanye ne kawefube w’okutuuka mu byalo okujanjaba abaayo endwadde ezitali zimu naddala mu baana n;abakyala. Endwadde zino kuliko omusujja gw’ensiri ssaako ne kookolo wa nabaana mu bakyala. Akulira ekibiina kino Mathew French agamba abantu […]
Sekandi atongozezza emisinde gya kokoolo
Hadijah Nabulya
July 21st, 2015
Amyuka omukulembeze w’eggwanga Edward Kiwanuka Ssekandi atongozezza emisinde gy’okulwanyisa kokoolo egy’omwaka 2015 . Ensimbi ezinaava mu misinde gino zakuzimba etterekero ly’omusaayi mu ddwaliro e Mengo okumalawo obuzibu bw’ebbula ly’omusaayi. Ssentebe w’akakiiko akateekateeka emisinde gino Fred Masadde agambye nti emisinde gino gyakubeera ku kisaawe e Kololo […]
Abalwadde bakozesa bubi ebitanda
Hadijah Nabulya
July 18th, 2015
Obutamanya nkozesa yabyuma ku ddwaliro e Mulago kikosezza nyo abaliddukanya. Ayogerera eddwaliro lye Mulago Enock Kusaasira agamba ebintu omuli ebitanda ,Taapu z’amazzi,obugaali bw’abalwadde n’ebirala byonooneddwa abalwadde abatamanyi kubikozesa nga kati eddwaliro lyetaaga buwumbi okubirongoosa. Bw’abadde akuliddemu omulimu gw’okusomesa abasawo engeri gyebayinza okuyambako abalwadde okwatamu ebintu […]
Eddwaliro ku kizinga kizze
Hadijah Nabulya
July 14th, 2015
Mu kawefube ow’okutumbula ebyobulamu mu bizinga, ab’ekanisa ya Uganda nga bali wamu n’abagabi b’obuyambi baliko eddwaliro lyebazimbye e Myende ku bizinga bye Koome mu disitulikiti ye Mukono. Ssabalabirizi Stanely Ntagali ayanjulidde abakulembeze ba disitulikiti ye Mukono eddwaliro lya Myende Community Hospital nabasaba obuwagizi bwonna nobuyambi […]
Okukendeeza abakyala abafiira mu sanya- enteekateeka ezze
Hadijah Nabulya
July 14th, 2015
Muk’omukulembeze w’eggwanga Janat Museveni atongozezza kawefube w’okukendeeza omuwendo gw’abakyala n’abaana abafiira mu nsanya mu bitundu bye Karamoja Enteekateeka eno ewagiddwa aba gavumenti ya Korea era nga yakussibwa mu nkola ab’ekibiina ky’amawanga amagatte abakola ku nsonga z’abaana ekya UNICEF Museveni agambye nti obuzibu bw’abakyala abafa nga […]
Mu Buyindi teri kabuyonjo
Hadijah Nabulya
July 13th, 2015
Okunonyereza okuggya okukoleddwa kulaga nti abakyala abeeyamba mu bifo by’olukale batera okuzaala abatannaba kwetuuka oba okuzaala abawewefu okusingako bannaabwe abagenda mu kabuyonjo. Abanonyereza batunuulidde abakyala b’embuto 670 mu kibuga kya Buyindi ekya Orissa Okunonyereza kwekumu kutuuse ne mu kibuga ekirala ekya Jharkhand nga mu kino […]